BEAUTY-TKN-CBG กอดคอร่วง! หวั่นไวรัสโคโรนาระบาดหนัก กระทบรายได้ตลาดจีน
BEAUTY-TKN-CBG กอดคอร่วงหนัก! หวั่นไวรัสโคโรนาระบาดหนัก กระทบรายได้ตลาดจีน
BEAUTY-TKN-CBG กอดคอร่วงหนัก! หวั่นไวรัสโคโรนาระบาดหนัก กระทบรายได้ตลาดจีน
27 ม.ค. 2563

ผู้สื่อข่าวรายงานว่า ล่าสุด ณ เวลา 10.74 น. อยู่ที่ บริษัท บิวตี้ คอมมูนิตี้ จำกัด (มหาชน) หรือ BEAUTY อยู่ที่ 2.14 บาท ลบ 0.22 บาท หรือ 9.32% สูงสุดที่ 2.24 บาท ต่ำสุดที่ 2.10 บาท ด้วยมูลค่าซื้อขาย 181.57 ล้านบาท
ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN อยู่ที่ 9.85 บาท ลบ 0.75 บาท หรือ 7.08% สูงสุดที่ 10.20 บาท ต่ำสุดที่ 9.80 บาท ด้วยมูลค่าซื้อขาย 112.70 ล้านบาท
ราคาหุ้น บริษัท คาราบาวกรุ๊ป จำกัด (มหาชน) หรือ CBG อยู่ที่ 89.50 บาท ลบ 2.75 บาท หรือ 2.98% สูงสุดที่ 92 บาท ต่ำสุดที่ 88.75 บาท ด้วยมูลค่าซื้อขาย 128.16 ล้านบาท
โดย บล.เคทีบี (ประเทศไทย) ระบุในบทวิเคราะห์ว่า การระบาดของโรคปอดสายพันธุ์ใหม่ในประเทศจีนที่เกิดขึ้น อาจส่งผลกระทบต่อหุ้นในกลุ่ม Commerce และ Food ที่ได้รับผลกระทบ เรียงตามลำดับจากมากไปน้อย
ทั้งนี้ TKN ซึ่งมีสัดส่วนรายได้จากการส่งออกไปยังประเทศจีนอยู่ที่ 35% ของรายได้ทั้งหมด และมีรายได้จากนักท่องเที่ยวจีนที่มายังประเทศไทยอยู่ที่ 9% ของรายได้ทั้งหมด ประเมินผลกระทบต่อรายได้ TKN ที่ 217 ล้านบาท/ เดือน และกระทบต่อกำไรสุทธิที่ 21 ล้านบาท/เดือน หรือ 3.6% ของประมาณการกำไรสุทธิปี 2563
ส่วน BEAUTY มีสัดส่วนรายได้จากตลาดจีน (รวมนักท่องเที่ยวจีนที่มายังไทย และการส่งออกไปยังประเทศจีน) ประมาณ 23% ของรายได้ทั้งหมด คาดส่งผลกระทบต่อรายได้ BEAUTY ที่ 48 ล้านบาท/เดือน และกำไรสุทธิ BEAUTY ที่ 7 ล้านบาท/เดือน หรือ 2.2% ของประมาณการกำไรสุทธิปี 2563
ขณะที่กรณีของ CBG มีสัดส่วนรายได้จากการส่งออกไปยังประเทศจีนอยู่ที่ 4% ของรายได้ทั้งหมด ประเด็นข้างต้นจะส่งผลกระทบต่อรายได้ CBG อยู่ที่ 45 ล้านบาท/เดือน และกระทบกำไรสุทธิที่ 11 ล้านบาท/เดือน หรือ 0.34% ของประมาณการกำไรสุทธิปี 2563